
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2984 


ΑΠΟΦΑΣΕΙΣ 

Αριθμ. 13597 οικ.Φ.10 9.1 

Εξεταζόμενα μαθήματα και διαδικασία διενέρ¬ 
γειας κατατακτηρίων εξετάσεων για την εισα¬ 
γωγή στη Σχολή Ανθυποττυραγών της Πυρο¬ 
σβεστικής Ακαδημίας πτυχιούχων Ανωτάτων 
Εκπαιδευτικών και Τεχνολογικών Ιδρυμάτων ως 
Δόκιμων Ανθυποπυραγών. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του εδαφίου β' της περ. γ' της παραγράφου 1 του 
άρθρου 4 του ν. 2226/1994 «Εισαγωγή, εκπαίδευση και 
μετεκπαίδευση στις Σχολές της Αστυνομικής Ακαδημίας 
και στο τμήμα Ανθυποπυραγών της Πυροσβεστικής 
Ακαδημίας» (Α' 122), όπως το άρθρο αυτό αντικατα- 
στάθηκε από την παράγραφο 11 του άρθρου 69 του 
ν. 4249/2014 «Αναδιοργάνωση της Ελληνικής Αστυ¬ 
νομίας, του Πυροσβεστικού Σώματος και της Γενικής 
Γραμματείας Πολιτικής Προστασίας, αναβάθμιση Υπη¬ 
ρεσιών του Υπουργείου ΔημόσιαςΤάξης και Προστασί¬ 
ας του Πολίτη, ρύθμιση λοιπών θεμάτων αρμοδιότητας 
Υπουργείου ΔημόσιαςΤάξης και Προστασίαςτου Πολίτη 
και άλλες διατάξεις» (Α' 73). 

β.Του άρθρου 4 του π.δ. 127/2016 «Προσόντα, προϋ¬ 
ποθέσεις, κωλύματα κατάταξης και διαδικασία για την 
εισαγωγή στη Σχολή Ανθυποπυραγών της Πυροσβεστι¬ 
κής Ακαδημίας πτυχιούχων Ανωτάτων Εκπαιδευτικών και 


Τεχνολογικών Ιδρυμάτων, ύστερα από κατατακτήριες 
εξετάσεις» (Α' 226). 

γ.Του π.δ. 44/2016 «Προσόντα, προϋποθέσεις, κωλύ¬ 
ματα κατάταξης, κατηγορίες υποψηφίων και διαδικασία 
για την εισαγωγή στη Σχολή Πυροσβεστών και στη Σχο¬ 
λή Ανθυποπυραγών της Πυροσβεστικής Ακαδημίας με 
το σύστημα των εξετάσεων σε πανελλαδικό επίπεδο και 
άλλες διατάξεις» (Α' 68). 

δ. Του άρθρου 90 του Κώδικα που κυρώθηκε με το 
άρθρο πρώτο του π.δ. 63/2005 «Κωδικοποίηση της νομο¬ 
θεσίας για την κυβέρνηση και τα κυβερνητικά όργανα» 
(Α' 98). 

ε. Του π.δ. 101/2012 «Υπαγωγή του Πυροσβεστικού 
Σώματος στη Γενική Γραμματεία Πολιτικής Προστασίας 
του Υπουργείου ΔημόσιαςΤάξης και Προστασίας του 
Πολίτη και τροποποίηση του π.δ. 215/2007» (Α' 167). 

στ. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

ζ. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

η.Της αριθμ. Υ173/4-11 -2016 απόφασης Πρωθυπουρ¬ 
γού «Σύσταση θέσεων Αναπληρωτών Υπουργών και 
Υφυπουργών» (Β' 3610). 

θ. Της αριθμ. Υ186/10-11-2016 απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών Νικόλαο Τόσκα» (Β' 3671). 

ι. Της αριθμ. Φ1 /192329/Β3/13-12-2013 απόφασης 
Υπουργού Παιδείας και Θρησκευμάτων «Διαδικασία 
κατάταξης πτυχιούχων Τριτοβάθμιας Εκπαίδευσης» 
(Β' 3185), όπως τροποποιήθηκε και ισχύει. 

2. Την αριθμ. πρωτ. 184/15-03-2018 γνώμη του Εκπαι¬ 
δευτικού Συμβουλίου της Σχολής Ανθυποπυραγών της 
Πυροσβεστικής Ακαδημίας. 

3. Την αριθμ. πρωτ. 8000/1 /2018/28-α'/19-04-2018 
εισήγηση της Διεύθυνσης Δημοσιονομικής Διαχείρισης 
της Γενικής Διεύθυνσης Οικονομικών και Επιτελικού 
Σχεδιασμού του Υπουργείου Εσωτερικών σχετικά με τις 
δημοσιονομικές επιπτώσεις της παρούσας. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Εξεταζόμενα μαθήματα 

1. Η επιλογή των υποψηφίων πτυχιούχων Ανώτατων 
Εκπαιδευτικών και Τεχνολογικών Ιδρυμάτων για τη Σχο¬ 
λή Ανθυποπυραγών της Πυροσβεστικής Ακαδημίας γί¬ 
νεται αποκλειστικά κατόπιν κατατακτηρίων εξετάσεων 
σε θέματα ανάπτυξης ή πολλαπλών επιλογών στα ακό¬ 
λουθα μαθήματα: 

α. Στοιχεία Φυσικής και Χημείας. 

β. Δημόσιο Δίκαιο και Πυροσβεστική Νομοθεσία. 

γ. Πολιτική Οικονομία και Δημόσιο Λογιστικό. 

2. Η εξεταστέα ύλη ορίζεται με απόφαση του Αρχηγού 
Π.Σ., μετά από γνώμη του Εκπαιδευτικού Συμβουλίου της 
Σχολής Ανθυποπυραγών της Πυροσβεστικής Ακαδημίας 
που διατυπώνεται πριν από τη λήξη του προηγούμενου 
ακαδημαϊκού έτους και αναρτάται στην επίσημη ιστοσε¬ 
λίδα του Πυροσβεστικού Σώματος. 

3. Για την κάλυψη της εξεταστέας ύλης, κάθε υποψή¬ 
φιος αναζητά, κατά την κρίση του, τις αντίστοιχες πηγές- 
συγγράμματα. 

Άρθρο 2 

Δικαιολογητικά υποψηφίων 

1. Όσοι, σύμφωνα με τις προκηρυσσόμενες θέσεις, 
πτυχιούχοι Ανώτατων Εκπαιδευτικών και Τεχνολογικών 
Ιδρυμάτων του άρθρου 1 του π.δ. 127/2016 (Α' 226), δι¬ 
αθέτουν τα προσόντα εισαγωγής και δεν εμπίπτουν στα 
κωλύματα κατάταξης του άρθρου 3 αυτού και επιθυμούν 
να καταταγούν ύστερα από κατατακτήριες εξετάσεις στη 
Σχολή Ανθυποπυραγών της Πυροσβεστικής Ακαδημίας, 
πρέπει, μέσα στις προθεσμίες που ορίζει η προκήρυξη: 

α. Να εκτυπώσουν από την ιστοσελίδα του Πυροσβε¬ 
στικού Σώματος και να συμπληρώσουν την αίτηση - 
υπεύθυνη δήλωση για τη συμμετοχή στο διαγωνισμό 
εισαγωγής στη Σχολή Ανθυποπυραγών ύστερα από κα¬ 
τατακτήριες εξετάσεις. 

β. Μετά τη συμπλήρωση της αίτησης-υπεύθυνης δή¬ 
λωσης, οι υποψήφιοι μεταβαίνουν αυτοπροσώπως σε 
τόπο που θα οριστεί με την προκήρυξη, προκειμένου 
να ταυτοποιηθούν τα στοιχεία τους, να καταθέσουν τα 
προβλεπόμενα δικαιολογητικά και να μετρηθεί το ανά¬ 


στημά τους. Αίτηση-υπεύθυνη δήλωση που υποβάλλεται 
ηλεκτρονικά ή με εξουσιοδοτημένο πρόσωπο ή ταχυ¬ 
δρομικά, χωρίς αυτοπρόσωπη εμφάνιση του υποψηφίου 
στην αρμόδια επιτροπή ή κατατίθεται εκπρόθεσμα ή σε 
περίπτωση που δεν κατατεθεί εμπροθέσμως κάποιο εκ 
των απαιτούμενων δικαιολογητικών της παραγράφου 2 
του παρόντος άρθρου, δεν γίνεται δεκτή, θεωρείται ως 
ουδέποτε υποβληθείσα και δεν λαμβάνεται υπόψη για 
το διαγωνισμό. Η ανακρίβεια των δηλούμενων στοιχείων 
επισύρει αποκλεισμό από το διαγωνισμό και τις προβλε- 
πόμενες ποινικές κυρώσεις. 

2. Οι συμμετέχοντες στις κατατακτήριες εξετάσεις 
μπορούν να είναι υποψήφιοι για περισσότερες από μία 
κατηγορίες, εφόσον είναι κάτοχοι του αντίστοιχου τίτλου 
σπουδών ή τελειόφοιτοι της αντίστοιχης Σχολής. Κάθε 
υποψήφιος υποβάλλει μία αίτηση ενώπιον της αρμόδιας 
επιτροπής, χωρίς να έχει το δικαίωμα να την ανακαλεί 
μετά την πρωτοκόλλησή της. Στην αίτηση αναγράφο¬ 
νται η κατηγορία ή οι κατηγορίες στις οποίες επιθυμεί 
ο υποψήφιος να καταταγεί. Σε περίπτωση που δηλώνει 
περισσότερες κατηγορίες της μιας, η σειρά αναγραφής 
τους επέχει θέση αίτησης προτίμησης της αντίστοιχης 
κατηγορίας στην οποία επιθυμεί να καταταγεί. Η σειρά 
αναγραφής, ως επέχουσα θέση προτίμησης της αντίστοι¬ 
χης κατηγορίας, είναι υποχρεωτική για τους υποψηφίους 
και δεν μπορεί να μεταβληθεί έκτων υστέρων. 

3. Τα απαιτούμενα δικαιολογητικά που πρέπει να κα¬ 
τατεθούν αυτοπροσώπως από τους υποψηφίους σύμ¬ 
φωνα με την παράγραφο 1 του παρόντος άρθρου είναι 
τα ακόλουθα: 

α) Δύο (2) φωτογραφίες τύπου διαβατηρίου ή ταυτό¬ 
τητας. Στο πίσω μέρος κάθε φωτογραφίας ο υποψήφιος 
υποχρεούται να αναγράψει το ονοματεπώνυμο και το 
πατρώνυμό του, ευκρινώς. 

β) Αίτηση-υπεύθυνη δήλωση της παραγράφου 1 α του 
παρόντος άρθρου. 

γ) Φωτοαντίγραφο των δύο όψεων του ατομικού δελ¬ 
τίου ταυτότητας. Σε περίπτωση που δεν είναι διαθέσιμο, 
γίνεται δεκτό φωτοαντίγραφο σχετικής προσωρινής βε¬ 
βαίωσης της αρμόδιας αρχής ή των κρίσιμων σελίδων 
του διαβατηρίου, ήτοι αυτών στις οποίες αναγράφονται 
ο αριθμός και τα στοιχεία ταυτότητας του κατόχου ή 
των κρίσιμων σελίδων του ατομικού βιβλιαρίου υγείας 
οποιουδήποτε ασφαλιστικού φορέα. Αν δεν προκύπτει 
από τα ως άνω έγγραφα η ημερομηνία γέννησης, πρέπει 
να προσκομισθεί και πιστοποιητικό ή βεβαίωση γέννη¬ 
σης. Σε περίπτωση που στοιχεία των ως άνω δικαιολο- 
γητικών έχουν μεταβληθεί, δηλώνονται σε υπεύθυνη 
δήλωση του ν. 1599/1986. 

δ) Φωτοαντίγραφο τίτλου σπουδών της ημεδαπής ή 
ισότιμου τίτλου σπουδών της αλλοδαπής. Οι κάτοχοι 
ισότιμων τίτλων σπουδών της αλλοδαπής οφείλουν να 
συνυποβάλλουν επίσημη μετάφραση αυτών, καθώς 
και βεβαίωση ισοτιμίας από την αρμόδια Υπηρεσία του 
Υπουργείου Παιδείας, Έρευνας και Θρησκευμάτων με 
αντιστοιχία βαθμολογίας. Όσοι από τους υποψηφίους 

είναι τελειόφοιτοι, οφείλουν να προσκομίσουν βεβαί¬ 
ωση ή άλλο έγγραφο της οικείας Σχολής από το οποίο 
προκύπτει ότι είναι τελειόφοιτοι και υποχρεούνται να 
προσκομίσουν τον τίτλο σπουδών έως και την κατάταξή 
τους. Ειδικά, οι υποψήφιοι της κατηγορίας/πτυχίου Με¬ 
τεωρολογίας υποβάλλουν φωτοαντίγραφο πτυχίου Α.Ε.Ι. 
ήΤ.Ε.Ι. των Σχολών ήΤμημάτωντηςπαρ. 1 του άρθρου 1 
του π.δ. 127/2016 και επιπροσθέτως Διδακτορικό τίτλο 
σπουδών ή Μεταπτυχιακό Δίπλωμα Ειδίκευσης (Μ.Δ.Ε.) 
τουλάχιστον ετήσιας διάρκειας των προαναφερόμενων 
Α.Ε.Ε ή Τ.Ε.Ι. στην μετεωρολογία ή στην φυσική περιβάλ¬ 
λοντος ή στις ατμοσφαιρικές επιστήμες. Οι υποψήφιοι 
που υποβάλλουν Μ.Δ.Ε., οφείλουν να προσκομίζουν 
βεβαίωση χρονικής διάρκειας αυτού, εφόσον δεν ανα¬ 
γράφεται στο δίπλωμα. 

ε) Οι υποψήφιοι δηλώνουν στην αίτηση - υπεύθυνη 
δήλωση της παραγράφου 1 α του παρόντος άρθρου ότι: 
ί) έχουν τα προσόντα και τις προϋποθέσεις του άρθρου 3 
του π.δ. 127/2016 και δεν εμπίπτουν στα κωλύματα του 
ιδίου άρθρου, χωρίς να απαιτείται αναλυτική περιγραφή 
αυτών, ίί) τα αναφερόμενα στην αίτησή τους στοιχεία 
είναι αληθή και όλα τα υποβαλλόμενα δικαιολογητικά 
από αυτούς είναι γνήσια και ακριβή, ίϋ) δέχονται να υπο¬ 
βληθούν σε έλεγχο για χρήση απαγορευμένων ουσιών 
πριν την εισαγωγή τους στην Πυροσβεστική Ακαδημία, 
ίν) συναινούν στην ηλεκτρονική επεξεργασία των στοι¬ 
χείων που αναφέρουν στην αίτησή τους. 

4. Όσοι από τους υποψήφιους καλούνται προς κατά¬ 
ταξη υποβάλλουν στην Πυροσβεστική Ακαδημία τα εξής 
δικαιολογητικά: 

α. Αστυνομική ταυτότητα. 

β. Υπεύθυνη δήλωση του ν. 1599/1986 περί μη παρα¬ 
πομπής σε δίκη και περί μη άσκησης ποινικής δίωξης, 
καθώς και ότι δεν είναι εγγεγραμμένοι σε άλλη Σχολή ή 
τμήμα της Τριτοβάθμιας Εκπαίδευσης. 

γ. Τον τίτλο σπουδών, οι υποψήφιοι του εδαφίου γ' της 
περίπτωσης δ' της παραγράφου 3 του παρόντος άρθρου 
(τελειόφοιτοι). 

5. Η Διεύθυνση Ανθρώπινων Πόρων του Αρχηγείου 
Πυροσβεστικού Σώματος αναζητά αυτεπάγγελτα: 

α. Αντίγραφο ποινικού μητρώου δικαστικής χρήσης. 

β. Πιστοποιητικό Εισαγγελίας ότι δεν έχουν παραπεμ- 
φθεί σε δίκη. 

γ. Πιστοποιητικό Στρατολογικής Κατάστασης τύπου 
Α' για τους άνδρες. 

6. Η Διεύθυνση Ανθρώπινων Πόρων προβαίνει σε 
αυτεπάγγελτο έλεγχο γνησιότητας-εγκυρότητας των 
προσκομιζόμενων τίτλων σπουδών. 

7. Η Υγειονομική Επιτροπή της Πυροσβεστικής Ακα¬ 
δημίας προβαίνει σε έλεγχο των εισακτέων για χρήση 
απαγορευμένων ουσιών, αδαπάνωςγιατο Δημόσιο. 

Άρθρο 3 

Προκαταρκτικές εξετάσεις 

1. Οι υποψήφιοι των κατατακτηρίων εξετάσεων υπο¬ 
βάλλονται σε προκαταρκτικές εξετάσεις, οι οποίες πε¬ 
ριλαμβάνουν υγειονομικές, αθλητικές και ψυχοτεχνικές 


δοκιμασίες (ΤΕ5Τ5), που διενεργούνται με μέριμνα του 
Επιτελείου του Αρχηγείου Πυροσβεστικού Σώματος, 
εφαρμοζόμενων αναλόγως των άρθρων 6 και 7 του 
π.δ. 44/2016 (Α' 68). 

2. Το πρόγραμμα των προκαταρκτικών εξετάσεων δια¬ 
τυπώνεται, καταρτίζεται και εγκρίνεται σύμφωνα με την 
παράγραφο 6 του άρθρου 2 του π.δ. 127/2016. 

3. Το προγραμμάτων προκαταρκτικών εξετάσεων και 
ο πίνακας των υποψηφίων που πρόκειται να υποβληθούν 
σε αυτές αναρτώνται στην ιστοσελίδα του Πυροσβεστι¬ 
κού Σώματος. 

Άρθρο 4 
Επιτροπές 

1. Για τη διενέργεια και τη διεκπεραίωση των κατα¬ 
τακτηρίων εξετάσεων, συγκροτούνται με απόφαση 
Αρχηγού Π.Σ. Επιτροπές Διενέργειας Διαγωνισμού, Πα¬ 
ραλαβής Δικαιολογητικών (πρωτοβάθμια και δευτερο¬ 
βάθμια), Υγειονομικής Εξέτασης, Αθλητικών Δοκιμασιών, 
Ψυχοτεχνικών Δοκιμασιών, Κατάρτισης Θεμάτων, Εξετα¬ 
στική Επιτροπή, Επιτροπή Βαθμολόγησης, Υγειονομική 
Επιτροπή Πυροσβεστικής Ακαδημίας, καθώς και Ομάδες 
Υποστήριξης αυτών. 

2. Οι αρμοδιότητες των ανωτέρω Επιτροπών ορίζονται 
στην Προκήρυξη του Διαγωνισμού. 

Άρθρο 5 

Κατάρτιση θεμάτων, διενέργεια 
γραπτού διαγωνισμού και βαθμολόγηση 

1. Η Επιτροπή Κατάρτισης Θεμάτων είναι επταμελής, 
με πρόεδρο τον Διοικητή της Σχολής Ανθυποπυραγών. 
Τα μέλη της είναι καθηγητές της Πυροσβεστικής Ακα¬ 
δημίας και ανά δύο διδάσκουν το γνωστικό αντικείμενο 
κάθε εξεταζόμενου μαθήματος ή συναφούς με αυτό. 

2. Για την απόφαση συγκρότησης της Επιτροπής 
Κατάρτισης Θεμάτων διενεργείται κλήρωση από την 
Επιτροπή Διενέργειας Διαγωνισμού μεταξύ των προτει- 
νόμενων από τον Διοικητή της Πυροσβεστικής Ακαδη¬ 
μίας τακτικών ή αναπληρωτών καθηγητών των Σχολών 
αυτής. Οι προτεινόμενοι καθηγητές θα πρέπει να είναι 
τουλάχιστον τέσσερις για κάθε εξεταζόμενο μάθημα. 
Η Επιτροπή Διενέργειας Διαγωνισμού προσκαλεί στον 
τόπο της κλήρωσης τους προτεινόμενους καθηγητές 
τουλάχιστον δώδεκα ώρες πριν την διενέργεια αυτής και 
οι παρόντες συνυπογράφουν το πρακτικό της κλήρωσης. 

3. Η Επιτροπή Κατάρτισης Θεμάτων συνεδριάζει από 
την προηγούμενη ημέρα των γραπτών εξετάσεων στον 
ειδικό χώρο των πανελλαδικών εξετάσεων του Υπουργεί¬ 
ου Παιδείας, Έρευνας και Θρησκευμάτων και αποχωρεί 
μία ώρα μετά την παράδοση θεμάτων στους εξεταζό¬ 
μενους. Το έργο της Επιτροπής επικουρείται οργανωτι¬ 
κά από τη Γενική Διεύθυνση Στρατηγικού Σχεδιασμού, 
Προγραμματισμού και Ηλεκτρονικής Διακυβέρνησης 
του ανωτέρω Υπουργείου και από Ομάδα Γραμματειακής 
Υποστήριξης του Πυροσβεστικού Σώματος. 

4. Τα δύο μέλη της Επιτροπής που διδάσκουν το γνω¬ 
στικό αντικείμενο του εξεταζόμενου μαθήματος ή συ- 

ναφούς αυτού, προτείνουν από κοινού τουλάχιστον έξι 
θέματα και η Επιτροπή κληρώνει τρία από αυτά. Πριν 
την κλήρωση, εισέρχεται στον ειδικό χώρο ομάδα λυ¬ 
τών, ένας ή δύο ανά εξεταζόμενο μάθημα, η οποία, για 
την αποφυγή σφαλμάτων, έχει ως έργο τον έλεγχο των 
θεμάτων. Τα μέλη της ομάδας λυτών κατέχουν πτυχίο 
Α.Ε.Ι. στο γνωστικό αντικείμενο των εξεταζόμενων μα¬ 
θημάτων, ανήκουν στο προσωπικό του Πυροσβεστικού 
Σώματος και ορίζονται με την απόφαση συγκρότησης 
της Επιτροπής Κατάρτισης Θεμάτων. Η ομάδα λυτών 
αποχωρεί από τον ειδικό χώρο συγχρόνως με την Επι¬ 
τροπή Κατάρτισης Θεμάτων. 

5. Η Επιτροπή Κατάρτισης Θεμάτων παραδίδει στην 
Εξεταστική Επιτροπή τα εννέα συνολικά θέματα που 
κληρώθηκαν σε σφραγισμένους φακέλους. Στη συνέ¬ 
χεια, ακολουθεί νέα κλήρωση, στον τόπο διεξαγωγής των 
γραπτών εξετάσεων, με ευθύνη της Εξεταστικής Επιτρο¬ 
πής, για την επιλογή ενός θέματος για κάθε εξεταζόμενο 
μάθημα.Τα θέματα που επιλέγονται, αναπαράγονται και 
διανέμονται στους εξεταζόμενους από την ομάδα υπο¬ 
στήριξης των επιτηρητών. 

6.0 τόπος διεξαγωγής των γραπτών εξετάσεων ορίζε¬ 
ται με απόφαση του Αρχηγού Πυροσβεστικού Σώματος 
και αναλόγως του αριθμού των εξεταζόμενων υποψηφί¬ 
ων, δύναται να είναι το κτίριο της Πυροσβεστικής Ακαδη¬ 
μίας ή παραχωρούμενη σχολική μονάδα του Υπουργείου 
Παιδείας, Έρευνας και Θρησκευμάτων. Στην τελευταία 
περίπτωση, η μετάδοση των θεμάτων δύναται να γίνει 
και με οποιοδήποτε άλλο πρόσφορο και ασφαλές μέσο 
ή τρόπο. 

7. Σε περίπτωση θεμάτων πολλαπλών επιλογών, κάθε 
θέμα περιλαμβάνει είκοσι ερωτήσεις διαβαθμισμένης 
δυσκολίας για κάθε εξεταζόμενο μάθημα. Κάθε ερώ¬ 
τηση προκύπτει από την εξεταστέα ύλη και κάτω από 
αυτήν παρατίθενται τέσσερις απαντήσεις που δύναται 
να επιλέξει ο υποψήφιος (Α, Β, Γ, Δ). Η κλίμακα βαθμολο¬ 
γίας ορίζεται από το μηδέν μέχρι και το είκοσι για κάθε 
μάθημα και συνολικά από το μηδέν έως και το εξήντα. 
Κάθε σωστή απάντηση βαθμολογείται με ένα βαθμό, 
ενώ λανθασμένη απάντηση ή απουσία απάντησης με 
μηδέν. Ως λανθασμένη απάντηση νοείται και η επιλογή 
περισσοτέρων της μιας απάντησης. Υποψήφιος που 
συγκεντρώνει βαθμολογία μεγαλύτερη ή ίση των δέκα 
βαθμών και στα τρία μαθήματα θεωρείται επιτυχών 
των γραπτών εξετάσεων ενώ αν συγκεντρώσει βαθ¬ 
μολογία μικρότερη των δέκα βαθμών σε οποιοδήποτε 
από τα τρία μαθήματα, θεωρείται αποτυχών των γρα¬ 
πτών εξετάσεων και αποκλειστέος του διαγωνισμού. 
Ομοίως αποκλειστέοι του διαγωνισμού θεωρούνται 
οι υποψήφιοι που δεν προσήλθαν στις κατατακτήρι¬ 
ες εξετάσεις καθώς και εκείνοι που αποβλήθηκαν από 
αυτές. Σε περίπτωση θεμάτων ανάπτυξης, για τη βαθ¬ 
μολόγηση των δοκιμίων των εξεταζόμενων, εφαρμόζο¬ 
νται αναλογικά οι διατάξεις της αριθμ. Φ1/192329/Β3/ 


13-12-2013 απόφασης Υπουργού Παιδείας και Θρη¬ 
σκευμάτων (Β' 3185), όπως ισχύει. 

8.Τα θέματα, στα οποία διαγωνίστηκαν οι υποψήφιοι, 
οι σωστές απαντήσεις βάσει των οποίων βαθμολογήθη¬ 
καν, ο πίνακας αποτελεσμάτων και ο πίνακας επιτυχό- 
ντων των γραπτών εξετάσεων, αναρτώνται στην ιστο¬ 
σελίδα του Πυροσβεστικού Σώματος. 

Άρθρο 6 

Αποζημίωση καθηγητών 

1. Οι καθηγητέςτης Πυροσβεστικής Ακαδημίας, καθώς 
και οι ιδιώτες που συμμετέχουν στις Επιτροπές Κατάρτι¬ 
σης Θεμάτων για τη διενέργεια και τη διεκπεραίωση των 
κατατακτηρίων εξετάσεων, λαμβάνουν αντίστοιχα την 
αποζημίωση της υποπαραγράφου β' της παραγράφου 1 
του άρθρου 1 της αριθμ. 70977 Φ.536.5/03-01 -2018 κοι¬ 
νής υπουργικής απόφασης (Β' 76) για κάθε ώρα απασχό¬ 
λησής τους, σύμφωνα με τα οριζόμενα στην παρ. 5 του 
άρθρου 1 αυτής. 

2. Για την αποζημίωση των ιδιωτών βαθμολογητών, 
εφαρμόζονται τα ισχύοντα για τις Ομάδες Βαθμολογη¬ 
τών που συμμετέχουν στις διαδικασίες επιλογής των 
εισαγομένων στην τριτοβάθμια εκπαίδευση. 

Άρθρο 7 

Προκήρυξη 

Η προκήρυξη του διαγωνισμού εκδίδεται με απόφα¬ 
ση του Αρχηγού Π.Σ., σύμφωνα με τα οριζόμενα στην 
παράγραφο 2 του άρθρου 2 του π.δ. 127/2016 και στην 
αριθμ. Φ1 /192329/Β3/13-12-2013 (Β' 3185) απόφαση 
Υπουργού Παιδείας και Θρησκευμάτων. 

Άρθρο 8 

Ενστάσεις 

Κατά των πινάκων που αναρτώνται στην ιστοσελίδα 
του Πυροσβεστικού Σώματος, επιτρέπεται η άσκηση 
ένστασης ενώπιον του Αρχηγού Π.Σ. μέσα σε αποκλει¬ 
στική προθεσμία δέκα (10) ημερών που αρχίζει από την 
επομένη της ανάρτησής τους. Η ένσταση δεν αναστέλλει 
την ισχύ των ανωτέρω πράξεων. Επανάληψη των προ¬ 
καταρκτικών και γραπτών εξετάσεων δεν επιτρέπεται. 

Άρθρο 9 

Κατάταξη επιλεγομένων 

1. Ο Αρχηγός του Πυροσβεστικού Σώματος, μετά 
την ολοκλήρωση των εξετάσεων και των δοκιμασιών, 
με απόφασή του κυρώνει τον πίνακα αποτελεσμάτων 
που έχει συντάξει η Επιτροπή Βαθμολόγησης. Με όμοια 
απόφαση, που δημοσιεύεται στην Εφημερίδα της Κυβερ- 
νήσεως, κυρώνεται ο πίνακας επιτυχόντων των γραπτών 
εξετάσεων (εισακτέων και επιλαχόντων), που έχει συντά- 
ξει η Επιτροπή Διενέργειας του Διαγωνισμού. Έκαστος 
των πινάκων ισχύει για ένα (1) έτος από τη δημοσίευσή 
του. Οι πρώτοι κατά βαθμολογική σειρά ανά κατηγορία/ 
πτυχίο του πίνακα επιτυχόντων των γραπτών εξετάσεων, 
οι οποίοι καλύπτουν τον αριθμό των προκηρυχθεισών 
θέσεων, αποτελούν τους εισακτέους του διαγωνισμού. 

Σε περίπτωση που για οποιοδήποτε λόγο δεν καλύπτεται 
ο αριθμός των προκηρυσσόμενων θέσεων για μία ή πε¬ 
ρισσότερες Σχολές ή τμήματα, συμπληρώνεται από επι- 
τυχόντες άλλης Σχολής ή τμήματος με σειρά προτεραιό¬ 
τητας που ορίζεται από τον Αρχηγό του Πυροσβεστικού 
Σώματος στην προκήρυξη. Υπέρβαση του αριθμού των 
εισακτέων δεν επιτρέπεται. 

2. Οι εισαγόμενοι στη Σχολή Ανθυποπυραγών κατόπιν 
κατατακτηρίων εξετάσεων διορίζονται στο Πυροσβεστι¬ 
κό Σώμα με απόφαση του Αναπληρωτή Υπουργού Εσω¬ 
τερικών και κατατάσσονται στο 5ο εξάμηνο σπουδών με 
τον τίτλο του Δόκιμου Ανθυποπυραγού. 

3. Με απόφαση Αρχηγού Π.Σ. καθορίζεται η ημερο¬ 
μηνία κατάταξης και η ημερομηνία παρουσίασης στην 
Πυροσβεστική Ακαδημία για την έναρξη της εκπαίδευ¬ 
σης, αφού προηγουμένως δώσουν τον όρκο του δη¬ 
μοσίου υπαλλήλου ενώπιον του Διοικητή αυτής. Όσοι 
δεν παρουσιασθούν την ημερομηνία που ορίζεται για 
κατάταξη, θεωρούνται αυτοδίκαια ότι παραιτούνται του 
σχετικού δικαιώματος, εκτός αν η μη έγκαιρη προσέλευ¬ 
σή τους οφείλεται αποδεδειγμένα σε λόγους ανωτέρας 
βίας. Το δικαιολογημένο ή αδικαιολόγητο της καθυστέ¬ 
ρησης κρίνεται σε κάθε περίπτωση από τον Αρχηγό Π.Σ. 
Καθυστέρηση για λόγους ανώτερης βίας δεν μπορεί να 
διαρκέσει περισσότερο από δέκα πέντε ημέρες από την 
ημερομηνία κατάταξης. 

4. Η Πυροσβεστική Ακαδημία, μετά τη λήψη της από¬ 
φασης κατάταξης, ενεργεί ως εξής: 

α) Προβαίνει στην κατάταξη των παρουσιαζομένων, 
συντάσσοντας για κάθε έναν από τους κατατασσόμενους 
πρακτικό ορκωμοσίας ως Δοκίμων Ανθυποπυραγών, κα¬ 
θώς και απογραφικό δελτίο και αναφέρει αμέσως στη 
Διεύθυνση Ανθρώπινων Πόρων του Αρχηγείου Πυρο¬ 
σβεστικού Σώματος τα ονοματεπώνυμα των καταταγέ- 
ντων και των μη καταταγέντων, για οποιονδήποτε λόγο. 

β) Υποβάλλει, ακολούθως, στη Διεύθυνση Ανθρώπι¬ 
νων Πόρων του Αρχηγείου Πυροσβεστικού Σώματος όλα 
τα δικαιολογητικά κατάταξης των καταταγέντων και τα 
πρωτότυπα των πρακτικών κατάταξης και ορκωμοσίας. 

5. Με αιτιολογημένη απόφαση του Αναπληρωτή 
Υπουργού Εσωτερικών που κοινοποιείται στους ενδια¬ 
φερομένους, διαγράφονται από τον πίνακα επιτυχόντων 
οι υποψήφιοι που: 

α) Διαπιστώνεται μετά από έλεγχο των υποβληθέντων 
δικαιολογητικών ότι στερούνται έστω και ενός προς κα¬ 
τάταξη προσόντος ή δεν προσέρχονται προς κατάταξη 
μέσα στην οριζόμενη προθεσμία. 

β) Παραιτούνται πριν από την είσοδό τους στη Σχολή. 
Ως παραίτηση θεωρείται και η μη παρουσίασή τους στη 
Σχολή. Παραίτηση εισακτέου δεν ανακαλείται. 

γ) Αρνούνται ή δεν προσέρχονται στον έλεγχο της 
Υγειονομικής Επιτροπήςτης Πυροσβεστικής Ακαδημίας 
για χρήση απαγορευμένων ουσιών ή βρεθούν θετικοί 
στο αποτέλεσμα του ελέγχου. 

6. Για την αντικατάσταση των ανωτέρω ή όσων θέσεων 
κενωθούν για οποιοδήποτε λόγο μέσα στους τρεις πρώ¬ 
τους μήνες από την κατάταξη, αποφασίζει ο Αναπληρω¬ 


τής Υπουργός Εσωτερικών και αναθέτει στον Αρχηγό του 
Πυροσβεστικού Σώματος να καλέσει ισάριθμους υποψη¬ 
φίους και συγκεκριμένα τους πρώτους επιλαχόντες, κατά 
τη σειρά βαθμολογίας, από τον πίνακα επιτυχόντων και 
να προβεί στην κατάταξη αυτών. Σε περίπτωση που για 
οποιοδήποτε λόγο δεν καλύπτεται ο αριθμός των προ¬ 
κηρυσσόμενων θέσεων για μία ή περισσότερες Σχολές ή 
τμήματα, συμπληρώνεται από επιτυχόντες άλλης Σχολής ή 
τμή ματος με σειρά προτεραιότητας που ορίζεται από τον 
Αρχηγό του Πυροσβεστικού Σώματος στην προκήρυξη. 

7. Σε περίπτωση που ισοβαθμούν υποψήφιοι και μετά 
την αναλογική εφαρμογή των διατάξεων της παρ. 1 του 
άρθρου 29 του ν. 2009/1992 (Α' 18), η σειρά καθορίζεται 
με κλήρωση που διενεργείται με μέριμνα της Διεύθυν¬ 
σης Ανθρώπινων Πόρων του Αρχηγείου Πυροσβεστικού 
Σώματος, παρουσία των ενδιαφερομένων. Στην έννοια 
του βασικού μαθήματος της παρ. 1 του άρθρου 29 του 
ν. 2009/1992 λογίζεται το πρώτο αναφερόμενο στο άρ¬ 
θρο 1 της παρούσας, ήτοι το μάθημα «Στοιχεία Φυσικής 
και Χημείας». 

8. Σε περίπτωση που κατά την κατάταξη στη Σχολή Αν¬ 
θυποπυραγών διαπιστωθεί η κυοφορία Δόκιμης Ανθυ- 
ποπυραγού, αυτή εξέρχεται της Σχολής και καλείται για 
επαναφοίτηση στην μετά τον τοκετό εκπαιδευτική σειρά. 
Εξερχόμενη επιτυχώς, εντάσσεται στην ίδια επετηρίδα 
Ανθυποπυραγών της εκπαιδευτικής σειράς που ήταν επι- 
τυχούσα. Στην περίπτωση που, καλούμενη στην επόμενη 
σειρά, συντρέχει νέα κύηση, εισάγεται για φοίτηση στη 
Σχολή, το αργότερο την αμέσως επόμενη εκπαιδευτική 
περίοδο εφόσον κριθεί ικανή, σύμφωνα μετά ανωτέρω. 
Μετά την αποφοίτησή της εντάσσεται, ανάλογα με τη 
βαθμολογία της, στον πίνακα των συναδέλφων της με 
τους οποίους αποφοιτά μαζί. Αντίστοιχα ρυθμίζεται και η 
περίπτωση επιτυχόντος Δόκιμου Ανθυποπυραγού, στον 
οποίο συντρέχει αδυναμία κατάταξης για συγκυριακούς 
λόγους υγείας. 

9. Δόκιμος Ανθυποπυραγός που εισάγεται στη Σχολή 
βάσει ψευδών ή ανακριβών δικαιολογητικών, εκτός από 
τις τυχόν ποινικές ευθύνες που έχει, αποβάλλεται από 
αυτήν, σύμφωνα με τις ισχύουσες διατάξεις. 

10. Όλοι οι κατατασσόμενοι στο Πυροσβεστικό Σώμα 
εγγράφονται στο Γενικό Μητρώο Σώματος, το οποίο τη¬ 
ρείται στη Διεύθυνση Ανθρώπινων Πόρων του Αρχηγείου 
Πυροσβεστικού Σώματος. 

11. Τα δικαιολογητικά των υποψηφίων που δεν κα¬ 
τατάχθηκαν και τα λοιπά έγγραφα του διαγωνισμού, 
διατηρούνται στο αρχείο του Επιτελείου Α.Π.Σ. για όσο 
διάστημα έχουν ισχύ οι κυρωμένοι πίνακες και μετά κα- 
ταστρέφονται, σύμφωνα με τις διατάξεις που ισχύουν 
κάθε φορά για την εκκαθάριση των Αρχείων, εκτός αν 
υπάρχει εκκρεμής σχετική δίκη, οπότε διατηρούνται 
μέχρι τη δημοσίευση αμετάκλητης απόφασης. 

12. Εισακτέος που προέρχεται από το Πυροσβεστικό 
Σώμα δεν δίνει εκ νέου τον όρκο του δημοσίου υπαλλή¬ 
λου και εισάγεται στο 5ο εξάμηνο της Σχολής Ανθυπο¬ 
πυραγών με αναλογική εφαρμογή των διατάξεων του 
παρόντος άρθρου. 

Άρθρο 10 

Καταργούμενες διατάξεις 

Από την έναρξη ισχύος της παρούσας καταργείται η 
αριθμ. 83345 οικ. Φ.109.1/17 (Β' 307) όμοια. 

Άρθρο 11 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2018 

Οι Υπουργοί 

Αναπληρωτής Υπουργός Παιδείας, Έρευνας 
Εσωτερικών και Θρησκευμάτων 

ΝΙΚΟΛΑΟΣΤΟΣΚΑΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























